钦定古今图书集成/明伦汇编/氏族典/第311卷 > 《廖用贤尚友录》 > 程千里
## 钦定古今图书集成/明伦汇编/氏族典/第311卷 > 《廖用贤尚友录》 > 程千里

按《唐书程千里传》：“千里，京兆万年人。长七尺，魁岸有
力。应募碛西，累官安西副都护。天宝末，擢右金吾卫
大将军，留宿卫。安禄山反，诏募兵河东，即拜节度副
使、云中太守，迁上党长史。贼来攻，鏖馘多，累加开府
仪同三司，礼部尚书。至德二载，贼将蔡希德围上党，
轻骑挑战。千里恃勇，开县门，率百骑欲直禽希德，几”
得而救至，乃退。会桥坏马颠，为贼执囚至东都，安庆
绪伪署特进，囚客省。庆绪败，为严庄所害。